1939. na televiziji

## Globalni televizijski događaji
* 23. februar – Eric Boon, prvak Britanije u boksu u lakoj kategoriji, brani titulu u meču protiv Arthura Danahera, boks-meču koji BBC prenosi preko svog programa, odnosno u nekoliko kino-dvorana, a što je prvi televizijski prijenos u historiji boksa.
* 4. mart – BBC Television Service emitira *[[Condemned To Be Shot]]*, dramu R. E. J. Brookea, prvu ili jednu od prvih specifično napisanih za novi medij televizije, a zbog čega se ponekad naziva prvom televizijskom dramom u historiji. Drama je važna i zbog toga što se u njoj prvi put TV-kamere koriste kako bi dočarale subjektivni kadar protagonista.
* 27. mart – BBC prenosi predstavu mjuzikla *Magyar Melody* uživo iz teatra His Majesty's Theatre u trajanju od 175 minuta, koji je tako postao prvi "redovni" mjuzikl u potpunosti prikazan na televiziji.
* april– Nova televizijska tehnologija prikazana američkoj javnosti na njujorškoj Svjetskoj izložbi u Long Islandu i Međunarodnoj izložbi Golden Gate u San Franciscu.
* 30. april – Franklin D. Roosevelt svečano otvara Njujoršku svjetsku izložbu, postavši prvi predsjednik SAD čiji je govor bio prenošen na televiziji.
* 17. maj – Na Baker Fieldu u New Yorku održana bejzbolska utakmica timova Princeton University i Columbia University - prva ikada prenošena na televiziji; službeni najavljivač (spiker) je Bill Stern.
* 19. maj– *[[Donald's Cousin Gus]]*, animirani film u produkciji Walta Disneya je prikazan u New Yorku na programu eksperimentalne TV-stanice W2XBS (današnji WNBC-TV), čime postaje prvi animirani film prikazan na američkoj televiziji.
* 1. jun – Na njujorškom stadionu Yankee u Bronxu održan boksački meč za prvaka u teškoj kategoriji između Maxa Baera i Loua Nove, prvi takav meč prenošen na televiziji.
* 26. august – Na stadionu Ebbets Field u Brooklynu održana bejzbolska utakmica MLB-a između *[[Cincinnati Reds]]a* i *[[Los Angeles Dodgers|Brooklyn Dodgersa]]*, prva takve vrste prenošena na televiziji. 
** Telewizja Polska tokom eksperimentalnog emitiranja sa odašiljača na vrhu zgrade Prudential u Varšavi prikazuje cjelovečernji igrani film *[[Barbara Radziwiłłówna (film, 1936)|*Barbara Radziwiłłówna]]*.
* 31. august – Do ovog datuma je u Engleskoj prodano ukupno 18.999 televizijskih aparata. Sljedećih nekoliko dana je proizvodnja obustavljena uslijed izbijanja [[drugi svjetski rat|drugog svjetskog rata]].
* 1. septembar - Započinje [[njemačka invazija Poljske]]. Na isti dan [[BBC One|BBC Television Service]], nakon što je prikazala animirani film *Mickey's Gala Premier* (o [[Mickey Mouse]]u), te izdala kratka saopćenja voditeljice Fay Cavendish, u 12:35 službeno prestaje s emitiranjem. Iza odluke stoji britanska vlada, koja se bojala da će nakon izbijanja rata [[VHF]] signali pomagati neprijateljskim bombarderima da noću napadaju centralni London, kao i potreba da što više inženjera i elektrotehničara radi na sistemu [[radar]]a. (BBC će s radom otpočeti poslije rata 1946. godine, započevši program s istim animiranim filmom). 
* 3. septembar - Francuska državna TV-stanica [[Radiodiffusion nationale Télévision]] nakon formalne objave rata Njemačkoj službeno prestaje radom na zahtjev vojske koja je preuzela njene odašiljače.
* septembar - Za razliku od britanskih i francuskih TV-stanica, njemačka TV-stanica [[Fernsehsender Paul Nipkow]] usprkos objave rata nastavlja s radom (obustavit će ga tek 1944. godine uslijed savezničkog bombardiranja Berlina). 
* septembar - Njemačke trupe osvajaju [[Varšava|Varšavu]], a pri tome su uništeni studiji i oprema Telewizje Polske, koja će s radom započeti tek poslije rata, odnosno 1947. godine.
* 30. septembar – Na [[Randall's Island]]u u New Yorku održana utakmica [[Američki nogomet|footballa]] između timova [[Fordham University]] i [[Waynesburg College]], prva utakmica footballa prenošena na televiziji.
* 22. oktobar – Na Ebbets Fieldu u New Yorku održana *football* utakmica [[National Football League|NFL]] lige između Brooklyn Dodgersa i [[Philadelphia Eagles]]a, prva prenošena na televiziji.

== Premijere TV-serija i redovnih emisija ==

== TV-serije i redovne emisije prestale s emitiranjem ==
* 20. august– *The Disorderly Room* (UK) (1937 & 1939).
* *Sports Review'' (UK) (1937–1939).

## Izvori